《九日偕兵宪周狮峰同年谯湫宾山游 其一》
明代·何彦

淡淡秋容点葛衣，追游不负此佳期。云移石洞萝阴合，风静寒江树影微。

掷甲山留终古恨，磨旗人忆往时悲。兴亡自是寻常事，漫向樽前索旧题。

作者简介：何彦，字善充。顺德人。明世宗嘉靖十四年（一五三五）进士。授行人，擢南京户科给事中，出守荆、淮两府，官至太仆寺卿。晚筑定性、澄心二楼，于其间讲学赋诗。年九十卒，有《石川集》。清温汝能《粤东诗海》卷二三、清道光《广东通志》卷二七八等有传。